section_heading: O albumu
paragraph_text: Ceremony of Opposites drugi je album sastava koji je objavila diskografska kuća Century Media Records nakon što je sastav prethodno raskinuo ugovor s francuskim izdavačem Osmose Productions. Iako je tematika pjesama na albumu uvelike slična onoj koja je bila prisutna na prethodnim glazbenim izdanjima grupe (aludiranje na Aleistera Crowleya, sotonizam i bogohuljenje), pjesme su s glazbenog gledišta po prvi puta počele pokazivati znakove interesa skupine za industrijalnu glazbu, glazbeni smjer kojim će se voditi na svojim naknadnim albumima.